Stellan Skarsgård

**Stellan John Skarsgård** (s. 13. kesäkuuta 1951 Göteborg) on ruotsalainen näyttelijä. Hänet tunnetaan yhteistyöstään ohjaaja Lars von Trierin kanssa elokuvissa *[[Breaking the Waves]]* (1996), *[[Dancer in the Dark]]* (2000), *[[Dogville]]* (2003), *[[Melancholia]]* (2011) ja *[[Nymphomaniac]]* (2013). Skarsgårdin varhaisiin englanninkielisiin rooleihin lukeutuvat *[[Olemisen sietämätön keveys (elokuva)|Olemisen sietämätön keveys]]* (1988), *[[Punaisen lokakuun metsästys]]* (1990), *[[Will Hunting]]* (1997), *[[Ronin (elokuva)|Ronin]]* (1998) ja *[[Kuningas Arthur (elokuva)|Kuningas Arthur]]* (2004). Hänet on palkittu muun muassa Golden Globella, minkä lisäksi hän on ollut ehdolla Oscar-, Primetime Emmy- ja Critics’ Choice -palkintojen saajaksi.

Skarsgård on sittemmin näytellyt menestyksekkäissä elokuvissa, kuten *[[Pirates of the Caribbean: Kuolleen miehen kirstu]]* (2006) ja *[[Pirates of the Caribbean: Maailman laidalla]]* (2007). Hän on näytellyt myös musikaalissa *[[Mamma Mia! (elokuva)|Mamma Mia!]]* (2008), trillerissä *[[Enkelit ja demonit (elokuva)|Enkelit ja demonit]]* (2009) sekä neo-noir-trillerissä *[[The Girl with the Dragon Tattoo]]* (2011). Hän esitti tohtori Erik Selvigia viidessä Marvel Cinematic Universe -elokuvassa alkaen elokuvasta *[[Thor (elokuva)|Thor]]* (2011) ja näytteli paroni Harkonnenia Denis Villeneuven kaksiosaisessa *[[Dyyni (kirjasarja)|Dyyni]]*-filmatisoinnissa (*[[Dyyni (vuoden 2021 elokuva)|Dyyni]]*, 2021 ja **', 2024). Roolistaan ikääntyvänä, entisaikoina juhlittuna elokuvantekijänä elokuvassa ''[[Sentimental Value]]'' (2025) Skarsgård voitti [[Parhaan miessivuosan Golden Globe -palkinto|parhaan miessivuosan Golden Globe -palkinnon]] ja oli ehdolla [[Parhaan miessivuosan Oscar-palkinto|parhaan miessivuosan Oscar-palkintoon]].

Hänet tunnetaan myös televisiotyöstään [[Boris Štšerbina|Boris Štšerbina]]na [[HBO|HBO:n]] minisarjassa ''[[Chernobyl (televisiosarja)|Chernobyl]]'' (2019), josta hän sai parhaan miessivuosan Golden Globe -palkinnon (sarja, minisarja tai televisioelokuva) sekä Primetime Emmy -ehdokkuuden. Lisäksi hänet tunnetaan Luthen Raelin roolista ''[[Tähtien sota|Tähtien sodan]]'' maailmaan sijoittuvassa poliittisessa vakoojatrillerisarjassa ''[[Andor (televisiosarja)|Andor]]'' (2022–2025).

== Elämäkerta ==
Stellan Skarsgård syntyi [[Göteborg]]issa 1951 ja kasvoi [[Malmö]]ssä. Hänen vanhempansa ovat Gudrun Larsson ja Jan Skarsgård.

Skarsgårdin ura näyttelijänä alkoi jo 14-vuotiaana, kun hän esiintyi Malmössä Teater 7:n tuotannoissa ''[[Peppi Pitkätossu]]'' ja ''Den stora lokomotivjakten''. Hän sai sen jälkeen joitakin lapsirooleja [[Malmön kaupunginteatteri]]sta. Skarsgård sai nuorisoidolin aseman nimiroolistaan televisiosarjasta ''Bombi Bitt och jag'' (1968). Hänen veljensä oli lähettänyt sekä itselleen että veljensä puolesta hakemuksen koekuvauksiin.

Skarsgård näytteli vuosina 1968 ja 1969 sekä Malmön että [[Helsingborgin kaupunginteatteri]]ssa. Hän oli vuonna 1970 kiinnitettynä [[Uppsalan kaupunginteatteri]]in ja työskenteli vuosina 1970–1973 [[Tukholman kaupunginteatteri]]ssa. Hän näytteli vuosina 1972–1988 säännöllisesti [[Kuninkaallinen draamateatteri|Kuninkaallisessa draamateatterissa]], missä hänen näytelmiinsä kuuluivat muun maussa ''Vita rum'' (1988) sekä [[August Strindberg]]in ''Uninäytelmä'' (1986) ja ''[[Mestari Olavi]]'' (1988).

Skarsgårdin 1970-luvun elokuvaroolit olivat monet varsin heikkotasoisia. Hän näytteli muun muassa [[Torgny Wickman]]in ohjaamissa elokuvissa ''[[Anita – raportti 17-vuotiaasta nymfomaanista]]'' (1973) ja ''[[Nauti minusta]]'' (1974). Ensimmäisessä hän esitti psykologian oppilasta, joka yrittää parantaa [[nymfomaani]]n, ja toisessa salaperäistä nuorukaista. Skarsgård on sanonut myöhemmin, että ajan elokuvista hän kuitenkin katuu vain [[Vilgot Sjöman]]in ''[[Tabu (vuoden 1977 elokuva)|Tabua]]'' (1977), jonka hän uskoo aiheuttaneen hänelle vuosiksi kamerapelkoa.

Skarsgårdin paluuelokuva oli ''[[Yksinkertainen murhaaja]]'' (1982). Hän sai elokuvasta [[Berliinin elokuvajuhlat|Berliinin elokuvajuhlien]] parhaan miesnäyttelijän Hopeisen karhun ja parhaan miespääosan [[Guldbagge-palkinto|Guldbaggen]]. Skarsgårdin seuraavia pohjoismaisia elokuvia olivat muun muassa ''[[Hip hip hurraa]]'' (1987), jossa hän näytteli [[Peder Severin Krøyer]]iä, ja ''[[Hyvää iltaa, herra Wallenberg]]'' (1990), jossa hän näytteli diplomaatti [[Raoul Wallenberg]]iä. Skarsgård oli [[Jan Guillou]]n luoma vakooja [[Carl Hamilton]] elokuvissa ''[[Peitenimi Coq Rouge]]'' (1989) ja ''[[Demokraattinen terroristi]]'' (1992). Skarsgård palkittiin 1990 toisen kerran miespääosan Guldbaggenilla. Hän sai sen elokuvista ''Peitenimi Coq Rouge'' ja ''Kvinnorna på taket''.

Skarsgårdin ensimmäinen yhdysvaltalainen elokuva oli ''[[Olemisen sietämätön keveys (elokuva)|Olemisen sietämätön keveys]]'' (1988), jossa hänellä oli vain pieni osa. Hänen ensimmäinen merkittävä Hollywood-roolinsa oli venäläisen sukellusvenekapteenin osa elokuvassa ''[[Punaisen lokakuun metsästys]]'' (1990). Skarsgårdin kansainvälinen maine sai nostetta [[Lars von Trier]]in ohjaamasta elokuvasta ''[[Breaking the Waves]]'' (1996). Skarsgård on siitä asti tehnyt säännöllistä yhteistyötä Von Trierin kanssa ja esiintynyt muun muassa tämän elokuvissa ''[[Dogville]]'' (2003) ja ''[[Melancholia]]'' (2011 ''[[Nymphomaniac]]'' (2013).


''Breaking the Wavesia'' seurasivat muun muassa Hollywood-elokuvat ''[[Will Hunting]]'' (1997) ja ''[[Amistad (elokuva)|Amistad]]'' (1997). Seuraavana vuonna [[Euroopan elokuva-akatemia]] myönsi Skarsgårdille [[European Film Awards|Euroopan elokuvapalkinnon]] kansainvälisestä saavutuksesta.

Skarsårdin 2000-luvun alun elokuvia olivat muun muassa ''[[Timecode]]'' (2000), ''[[Glass House – Painajainen sijaisperheessä]]'' (2001) ja **' (2004). Skarsård oli vuonna 2006 mukana ”Saappaanraksi-Bill” Turnerinä suositussa *[[Pirates of the Caribbean: Kuolleen miehen kirstu]]* -elokuvassa ja seuraavana vuonna sen jatko-osassa *[[Pirates of the Caribbean: Maailman laidalla]]*. Hän sai kansainvälistä huomiota myös musikaalista *[[Mamma Mia! (elokuva)|Mamma Mia!]]* (2008) ja sen jatko-osasta *[[Mamma Mia: Here We Go Again!]]* (2018).

Skarsgård oli Francisco Goya elokuvassa *[[Goyan aaveet]]* (2006). Hänestä tuli osa Marvel Cinematic Universea, kun hän oli professori Erik Selvig elokuvassa *[[Thor (elokuva)|Thor]]* (2011). Hän palasi rooliin myös **' (2013), **' (2015) ja **' (2022). [[3D-grafiikka|3D-tekniikalla]] tehdyssä ''[[Muumi ja punainen pyrstötähti]]'' (2010) -animaatioelokuvassa Skarsgård antoi äänensä [[Muumipappa|Muumipapalle]] ja hänen poikansa [[Alexander Skarsgård]] vastaavasti [[Muumipeikko|Muumipeikolle]].


Skarsgård teki 2019 eurooppalaisen elokuvan, kun hän esiintyi [[Venetsian elokuvajuhlat|Venetsian elokuvajuhlilla]] ensi-iltansa saaneessa ''[[Kirjava lintu (elokuva)|Kirjavassa linnussa]]. Skarsgårdin ensimmäiset pohjoismaalaiset elokuvat moneen vuoteen olivat ''[[Håp]]'' (2019), joka palkittiin kahdella Euroopan elokuvapalkinnolla, ja ''Ut og stjæle hester'' (2019).

Skarsgårdin rooli [[Boris Štšerbina]]na [[HBO|HBO:n]] minisarjassa ''[[Chernobyl (televisiosarja)|Chernobyl]]'' (2019) toi [[Paras miessivuosa sarjassa, minisarjassa tai televisioelokuvassa (Golden Globe)|Golden Globen sarjan, minisarjan tai televisioelokuvan miessivuosasta]]. Hän oli siitä ehdolla myös [[Primetime Emmy -palkinto|Emmyyn]]. Skarsgård oli mukana myös [[Dennis Villeneuve]]n ohjaamassa ''[[Dyyni (vuoden 2021 elokuva)|Dyynissä]]'' (2021) ja  (2024) sekä [[Tähtien sota]] -universumiin sijoittavassa sarjassa ''[[Andor (televisiosarja)|Andor]]'' (2022–2025).

Skarsgårdista tuli vuonna 2026 ensimmäinen henkilö, joka on saanut [[Parhaan miessivuosan Oscar-palkinto|parhaan miessivuosan Oscar-ehdokkuuden]] ei-englanninkielisestä elokuvasta. Skarsgård sai ehdokkuuden elokuvasta ''[[Sentimental Value]]'' (2025), jossa hän näyttelee tyttärestään vieraantunutta isää, joka haluaa tehdä uutta yhteyttä tarjoamalla tyttärelleen pääosaa ohjaamastaan elokuvasta. Skarsgård on palkittu elokuvasta [[Golden Globe]]lla.

Skarsgård esiintyy [[Lykke Li|Lykke Lin]] kappaleen "Sadness is a blessing" (2011) musiikkivideolla.

=== Yksityiselämä ===
Stellan Skarsgård oli naimisissa My Skarsgårdin kanssa vuosina 1975–2007. Heillä on kuusi lasta: [[Alexander Skarsgård|Alexander]] (s. 1976), [[Gustaf Skarsgård|Gustaf]] (s. 1980), Sam (s. 1982), [[Bill Skarsgård|Bill]] (s. 1990), Eija (s. 1992) ja Valter (s. 1995). Lapsista vain Eija ei ollut vuoteen 2009 mennessä ollut mukana missään elokuvassa.

Vuonna 2009 Skarsgård avioitui Megan Everettin kanssa. Heillä on kaksi lasta: Ossian (s. 2009) ja Kolbjörn (s. 2012).

== Filmografia ==

* ''[[Minä kesäheila]]'' (''Strandhugg i somras'', 1972) – Erik
* ''[[Ruotsalaiset riemuhäät]]'' (''Bröllopet'', 1973) – Roffe Eriksson
* ''[[Anita – raportti 17-vuotiaasta nymfomaanista]]'' (''Anita'', 1973) – Erik
* ''[[Yön sylissä]]'' (''Hemåt i natten'', 1977) – Kurt Sjöberg, Ritvan aviomies
* ''[[Yksinkertainen murhaaja]]'' (''Den enfaldige mördaren'', 1982) – Sven
* ''[[Mestarihuijarit P & B]]'' (''P & B'', 1983) – Karl-Johan 'Charlie' Pettersson
* ''[[Kohtalokas syrjähyppy]]'' (''Falsk som vatten'', 1985) – Stig Svensson
* ''[[Ormens väg på Hälleberget]]'' (1986) – Karl Orsa Markström
* ''[[Täydellinen murhaaja]]'' (''The Perfect Murder'', 1988) – Axel Svensson
* ''[[Peitenimi Coq Rouge]]'' (''Täcknamn Coq Rouge'', 1989) – Carl Hamilton
* ''[[Punaisen lokakuun metsästys]]'' (''The Hunt for Red October'', 1990) – kapteeni Tupolev
* ''[[Härkä (elokuva)|Härkä]]'' (''Oxen'', 1991) – Helge Roos
* ''[[Demokraattinen terroristi]]'' (1992)
* ''[[Voitto kotiin (elokuva)|Voitto kotiin]]'' (''Wind'', 1992) – Joe Heiser
* ''[[Ritsakauppias]]'' (''Kådisbellan'', 1993) – isä
* ''[[Veijarikoplan suurin keikka]]'' (''Jönssonligans största kupp'', 1995) – Herman Melvin
* ''[[Nolla kelviniä]]'' (1995) – Randbæk
* ''[[Harry & Sonja]]'' (1996) – Harry Olsson
* ''[[Breaking the Waves]]'' (1996) – Jan Nyman
* ''[[My Son the Fanatic]]'' (1997) – Schitz
* ''[[Will Hunting]]'' (''Good Will Hunting'', 1997) – professori Gerald Lambeau
* ''[[Lasinpuhaltajan lapset]]'' (''Glasblåsarns barn'', 1998) – Albert
* ''[[Vihan maa]]'' (''Savior'', 1998) – Peter Dominic
* ''[[Ronin (elokuva)|Ronin]]'' (1998) – Gregor
* ''[[Deep Blue Sea]]'' (1999) – Jim Whitlock
* ''[[Kuviteltu rakkaus]]'' (''Passion of Mind'', 2000) – William Granther
* ''[[Signs & Wonders]]'' (2000) – Alec
* ''[[Timecode]]'' (2000) – Alex Green  
* ''[[Dancer in the Dark]]'' (2000) – tohtori
* ''[[Kaivosmiesten kapina]]'' (''Harlan County War'', 2000) – Warren Jakopovich
* ''[[Aberdeen (elokuva)|Aberdeen]]'' (2000) – Tomas
* ''[[Tapaus Furtwängler]]'' (2001) – tohtori Wilhelm Furtwängler
* ''[[The Glass House]]'' (2001) – Terrence ”Terry” Glass
* ''[[No Good Deed]]'' (2002) – Tyrone
* ''[[City of Ghosts]]'' (2002) – Joseph Kaspar
* ''[[Dogville]]'' (2003) – Chuck
* ''[[Kuningas Arthur (elokuva)|Kuningas Arthur]]'' (''King Arthur'', 2004) – Cerdic
* **' (*Exorcist: The Beginning*, 2004) – isä Merrin
* *[[Pirates of the Caribbean: Kuolleen miehen kirstu]]* (*Pirates of the Caribbean: Dead Man’s Chest*, 2006) – Saappaanraksi Bill
* *[[Goyan aaveet]]* (*Goya’s Ghosts*, 2006) – Goya
* *[[WAZ]]* (*w Delta z*, 2007) – Eddie Argo
* *[[Pirates of the Caribbean: Maailman laidalla]]* (*Pirates of the Caribbean: At World’s End*, 2007) – Saappaanraksi Bill
* *[[Arn – Temppeliritari]]* (*Arn - Tempelriddaren*, 2007) – Birger Brosa
* *[[Mamma Mia! (elokuva)|Mamma Mia!]]* (2008) – Bill
* *[[Arn – Pohjoinen valtakunta]]* (*Arn - Riket vid vägens slut*, 2008) – Birger Brosa
* *[[Enkelit ja demonit (elokuva)|Enkelit ja demonit]]* (*Angels & Demons*, 2009) – Richter
* *[[Frankie & Alice]]* (2010) – Oz
* *[[Muumi ja punainen pyrstötähti]]* (2010) – Muumipappa (ääni)
* *[[Thor (elokuva)|Thor]]* (2011) – tohtori Erik Selvig
* *[[Melancholia]]* (2011) – Jack
* *[[The Girl with the Dragon Tattoo]]* (2011) – Martin Vanger
* *[[The Avengers (vuoden 2012 elokuva)|The Avengers]]* (2012) – tohtori Erik Selvig
* **' (2013) – tohtori Erik Selvig
* ''[[Nymphomaniac]]'' (2013) – Seligman
* ''[[Lumiauramies]]'' (2014) – Nils Dickman
* ''[[Cinderella – Tuhkimon tarina]]'' (2015) – suurherttua
* **' (2015) – tohtori Erik Selvig
* *[[Hurmaava petturi]]* (2016) – Dima
* *[[Mamma Mia: Here We Go Again!]]* (2018) – Bill
* *[[Chernobyl (televisiosarja)|Chernobyl]]* (televisiosarja, 2019) – Boris Štšorbina
* *[[Dyyni (vuoden 2021 elokuva)|Dyyni]]* (2021) – paroni Vladimir Harkonnen
* ** (2022) – tohtori Erik Selvig
* *[[Andor (televisiosarja)|Andor]]* (televisiosarja, 2022–2025) – Luthen Rael
* *[[Sentimental Value]]* (2025) – Gustav Borg

## Lähteet

 

## Aiheesta muualla

*